Mida rohkem olen ritta seadnud plusse ja miinuseid, mis kaasnevad Alaveri võimaliku siirdumisega Venemaa koondise peatreeneriks, seda enam olen jõudnud järeldusele, et lugupeetud treeneri lahkumine tuleks Eesti suusatamisele isegi kasuks.  Vaieldamatult on Alaver teinud suusapüramiidi ülesehitamisel suurima töö. Kuid riigilt ja sponsoritelt väljapumbatud rahaga pole suudetud uut imet korda saata. Olen kaugel arvamusest, et Šmigun-Vähi, Veerpalu ja Mae lõpetamise järel peaks meil olema samal  tasemel suusatajad varnast võtta. Väikeriigi valiku puhul pole see lihtsalt võimalik. Ometi tahaks tagalas näha rohkem edunäljaseid tippupürgijaid.